ณัฐธีร์ โกศลพิศิษฐ์

ณัฐธีร์ โกศลพิศิษฐ์ (ชื่อเล่น: บ๊อบ; ชื่อเดิม: บดินทร์ โกศลพิศิษฐ์; เกิด: 17 มิถุนายน พ.ศ. 2522) เป็นพิธีกร, ผู้ประกาศข่าว​ ชาวไทย​  เดิมเคยเป็นอดีตนักแสดงและนายแบบ​ รู้จักกันอย่างกว้างขวางในนาม​ “พี่บ๊อบพ่อน้องณัชชา"

**ประวัติ**
ณัฐธีร์ โกศลพิศิษฐ์มีชื่อเดิมว่า บดินทร์ โกศลพิศิษฐ์ บ๊อบ เกิดเมื่อวันที่ 17 มิถุนายน พ.ศ. 2522 เป็นนักแสดง ผู้ประกาศข่าวทาง สทท. และโมเดิร์นไนน์ทีวี พิธีกร ชาวไทย เกิดที่อำเภอเกาะสีชัง จังหวัดชลบุรี เป็นลูกชายคนเดียวของครอบครัวในจำนวนพี่น้อง 6 คน ด้านการศึกษา ศึกษาระดับประถมศึกษาถึงมัธยมศึกษาตอนต้นเรียนโรงเรียนอุดมศึกษา ลาดพร้าว ระดับมัธยมปลาย โรงเรียนนวมินทราชินูทิศ เตรียมอุดมศึกษาน้อมเกล้า ระดับปริญญาตรีและปริญญาโทวิศวกรรมศาสตร์ (ไฟฟ้า) จุฬาลงกรณ์มหาวิทยาลัย ตอนเรียนอยู่เป็นติวเตอร์ สอนคณิตศาสตร์และฟิสิกส์ ตั้งแต่ปี 1 
เริ่มเข้าสู่วงการบันเทิงจากการได้รับตำแหน่งหนุ่มแพรว ปี 2000 เริ่มด้วยภาพยนตร์ ผีสามบาท จากนั้นแสดงละครเรื่อง สุดดวงใจ, ปีกมาร, กิเลสมาร และ นางโจร ยังเป็นพิธีกร 9 Sci, มายา TV และ ทายได้ให้เลย เป็นผู้ประกาศข่าว เขาเคยได้รับรางวัลเมขลาสาขานักแสดงดาวรุ่งชายในปี พ.ศ. 2544 จากละคร สุดดวงใจ และเป็น 1 ใน 10 พิธีกรประชาชนนิยม ท็อปอวอร์ด ได้รางวัลในฐานะผู้ประกาศ และพิธีกรดีเด่น จาก Sudsupda Young & Smart Vote 2005
นอกจากนั้นเขายังร่วมหุ้นกับเพื่อนเปิดบริษัทปราชญ์สยาม รับทำวิจัยเกี่ยวกับระบบวิศวะในภาคอุตสาหกรรม และเปิดโรงเรียนกวดวิชาชื่อโรงเรียนณัฐบดินทร์กวดวิชา ย่านบางแค 
ด้านชีวิตส่วนตัว สมรสกับ ณัฐสินี เนติเจริญพัฒน์ เฮี้ยง สมรสเมื่อเดือนเมษายน พ.ศ. 2550 มีบุตรสาวด้วยกัน 1 คน ชื่อ ณัชชาวีณ์ ณัชชา เกิดเมื่อวันที่ 20 กรกฎาคม พ.ศ. 2551 และมีบุตรชายฝาแฝดอีกสามคน คือ ณัติวัชร์ พุฒ และณัติวิชญ์ พร้อม ส่วนบุตรอีกคนหนึ่งเสียชีวิตไปเนื่องจากปอดไม่สมบูรณ์จากการคลอดก่อนกำหนด ทั้งสามเกิดเมื่อวันที่ 5 กันยายน พ.ศ. 2555 และมีบุตรชายคนเล็กอีก 1 คน ชื่อ ณัฐดรุตม์ เภา

**ผลงาน**

**ภาพยนตร์**

**ละคร**

**ซิทคอม**

**พิธีกร**
 9 Sci- มายา TV - ทายได้ให้เลย- บ้านและสวน- สยามทูเดย์- วิทยสัประยุทธ์- Sci Fighting วิทย์สู้วิทย์- ร้อยมือสร้างเมือง- รายการพิเศษเนื่องใน “วันมหิดล” ในวันเสาร์ที่ 15 กันยายน 2561 เวลา 22.35-00.30 น. ทางช่อง 5 ร่วมกับ สัญญา คุณากร, ชลรัศมี งาทวีสุข

**ผู้ประกาศข่าว**
 คุยคุ้ยข่าว ทางโมเดิร์นไนน์ทีวี - ท็อปนิวส์ ร่วมกับ มินดา นิตยวรรธนะ / อรรินทร์ ยมกกุล / กมลวรรณ ตรีพงศ์ ทางช่อง 3 เอสดี (ช่อง 28) (ปัจจุบันยุติการออกอากาศแล้ว)- SmartNews ข่าวเช้า ร่วมกับ อรการ จิวะเกียรติ / โมไนย เย็นบุตร ทางทรูโฟร์ยู (ช่อง 24) (ปัจจุบันยุติการออกอากาศแล้ว)- SmartNews คุยข่าว ร่วมกับ วรุณวรรณ วราสินธุ์ / ธีรยุทธ บัญหนองสา ทางทรูโฟร์ยู (ช่อง 24) (ปัจจุบันยุติการออกอากาศแล้ว)- ข่าวเช้า Good Morning Thailand ร่วมกับ อัมภิกา ชวนปรีชา / นนทกฤช กลมกล่อม / ชลนที อักษรสิงห์ชัย ทางโมโน 29 (ปัจจุบันไม่ได้ทำหน้าที่ในรายการนี้)- MONO ข่าวเย็น (Top Talk Daily) ร่วมกับ อัมภิกา ชวนปรีชา ทางโมโน 29- MONO ข่าวค่ำ (Nightly News) ร่วมกับ ณภัทร บรรจงจิตไพศาล ทางโมโน 29

**มิวสิควิดีโอ**
 ไกล ของแหม่ม พัชริดา วัฒนา- อย่าบอกว่าเธอรู้ ของวอย เกรียงไกร อังคุณชัย- คนมันรัก ของเจมส์ เรืองศักดิ์ ลอยชูศักดิ์

**โฆษณา**
 อะลินามินเอ็กซ์ พลัส
*AIA Prestige Ambassador

**รางวัล**
 ได้รับตำแหน่งหนุ่มแพรว ปี 2000

**อ้างอิง**

**แหล่งข้อมูลอื่น**
 BobHeang
หมวดหมู่:นักแสดงชายชาวไทย
หมวดหมู่:พิธีกรชาวไทย
หมวดหมู่:ผู้ประกาศข่าวช่อง 11-เอ็นบีที-สทท.
หมวดหมู่:ผู้ประกาศข่าวช่อง 9-โมเดิร์นไนน์ทีวี
หมวดหมู่:ผู้ประกาศข่าวช่อง 3
หมวดหมู่:ผู้ประกาศข่าวช่องทรูโฟร์ยู
หมวดหมู่:ผู้ประกาศข่าวช่องโมโน 29
หมวดหมู่:นักแสดงจากจังหวัดชลบุรี
หมวดหมู่:นักธุรกิจจากจังหวัดชลบุรี
หมวดหมู่:บุคคลจากอำเภอเกาะสีชัง
หมวดหมู่:บุคคลจากโรงเรียนนวมินทราชินูทิศ เตรียมอุดมศึกษาน้อมเกล้า
หมวดหมู่:นิสิตเก่าคณะวิศวกรรมศาสตร์ จุฬาลงกรณ์มหาวิทยาลัย